num_pages: 160
description: এই সুরে কাছে দূরে (দৈনন্দিন জীবনের হাসি আনন্দ দুঃখ বেদনা নিয়ে একটি সামাজিক উপন্যাস) ইব্রাহিম মিয়া একজন ভিক্ষুক। অত্যন্ত প্রতিকুল পরিবেশে জীবন কাটলেও জীবন সম্বন্ধে তার দৃষ্টিভঙ্গি খুবই ইতিবাচক। রহমান সাহেব অবসরপ্রাপ্ত একজন সরকারী কর্মকর্তা। মধ্যবিত্ত এই ভদ্রলোকের বড় ছেলে রফিক ভার্সিটির মেধাবী ছাত্র হলেও সমাজের দূষ্টচক্রের প্রভাবে সন্ত্রাসী হয়ে গেছে, বড় মেয়ে বীথিকে ভাল বিয়ে দিয়েছেন, ছোট মেয়ে তিথীও বেশ মেধাবী, ভার্সিটিতে পড়ছে। ইরফান চৌধুরী একজন বিশাল ইন্ডাস্ট্রিয়ালিস্ট, কোটিপতি। তবে তার জীবনের শুরুটা সুখকর ছিল না। অত্যন্ত দরিদ্র অবস্থায় ভার্সিটিতে পড়ার সময় আবেগের বশবর্তী হয়ে বড়লোকের মেয়েকে বিয়ে করে বড় সমস্যায় পড়ে যান। শারমিনও একসময় তার ‘ভুল’ বুঝতে পারে কিন্তু ততদিনে সে অন্তঃস্বত্বা হয়ে গেছে। নিজের সন্তানকে ত্যাগ করে সে নির্দ্বিধায় আরেকজনের সাথে আমেরিকা চলে যায়। চৌধুরী সাহেব তার অসামান্য মেধার কারণে পূর্ণ স্কলারশীপ পেয়ে আমেরিকায় পড়তে যান। তার মেয়ে অহনার কথা ভেবেই তিনি আর বিয়ে করেন নি। বাবা আর মেয়ের সম্পর্কটা অত্যন্ত আবেগময় এবং বন্ধুত্বপূর্ণ। অহনা তার বাবার মতোই অত্যন্ত সহজ সরল একজন মানুষ, মানুষের কষ্টে যে ব্যথিত হয়, সহযোগিতা করতে চায়। তিনটি সামাজিক/ অর্থনৈতিক অবস্থানের এই তিনটি পরিবারের জীবনের সূখ, দূঃখ, আনন্দ, বেদনার গল্প এই উপন্যাসে উঠে এসেছে। তিনটি পরিবারের অবস্থান ভিন্ন হলেও তাদের চিন্তাধারণা জীবন সম্বন্ধে দৃষ্টিভঙ্গি প্রায় একই রকম। এই তিনটা পরিবারের সদস্যদের একের সাথে অন্যের যোগাসূত্র স্থাপনের মাধ্যমেই উপরোক্ত বিষয়টা লেখক তুলে ধরেছেন। রফিকের সাথে অহনার প্রেম অসম এবং অবাস্তব মনে হলেও, এটাকে অসম্ভব বলা যায় না। তিথীর সাথে তারই ডিপার্টমেন্টের সফিকের প্রেমটা সে তূলনায় অনেক স্বাভাবিক মনে হয়। অহনার এতো বিত্ত-বৈভবের মাঝে কাটানো জীবনটা কতোই না সরল। সবার জন্য নিজেকে উজাড় করে দিয়েও শেষপর্যন্ত নিজের জন্য কী পেল সে?
language: Bengali
title: এই সুরে কাছে দূরে
publisher: নহলী